recursal/SuperWikiNEXT-32B huggingface dataset:
சட்டப்பூர்வ உரையாடலில், ஓர் **ஆசிரியர்** அல்லது **படைப்பாளர்** (Author) என்பவர் அசல் படைப்பை உருவாக்கியவர், அது எழுதப்பட்ட, வரைகலை அல்லது பதிவுசெய்யப்பட்ட ஊடகமாக இருக்கலாம். எனவே, ஒரு சிற்பி, ஓவியர் அல்லது இசையமைப்பாளர்ஆகியோர் அந்தந்த சிற்பங்கள், ஓவியங்கள் அல்லது இசையின் படைப்பாளர் ஆவார், பரவலாக ஒரு படைப்பாளர் பெரும்பாலும் ஒரு புத்தகம், கட்டுரை, நாடகம் அல்லது பிற எழுதப்பட்ட படைப்புகளின் எழுத்தாளர் என்று கருதப்படுகிறார். 

பொதுவாக, பதிப்புரிமையின் முதல் உரிமையாளர் படைப்பை உருவாக்கியவர், அதாவது ஆசிரியராவார். ஒன்றுக்கு மேற்பட்ட நபர்கள் படைப்பை உருவாக்கினால் அவர்கள் கூட்டுப் படைப்பாளர்களாகக் கருதப்படுகிறார்கள். உலகம் முழுவதும் பதிப்புரிமைச் சட்டங்கள் வேறுபடுகின்றன. எடுத்துக்காட்டாக, அமெரிக்கப் பதிப்புரிமை அலுவலகம், பதிப்புரிமை என்பது "அமெரிக்காவின் சட்டங்களால் (தலைப்பு 17, யுஎஸ் குறியீடு) படைப்பாளர்களுக்கு வழங்கப்படும் ஒரு வகையான பாதுகாப்பு" என வரையறுக்கிறது. 

சில படைப்புகள் படைப்பாளர்கள் இல்லாதவையாகக் கருதப்படுகின்றன. எடுத்துக்காட்டாக, 2010 களில் குரங்கின் தாமி பதிப்புரிமை சர்ச்சையானது, இயற்கை புகைப்படக் கலைஞரின் உபகரணங்களைப் பயன்படுத்தி கருப்புக் குரங்கு எடுத்த புகைப்படங்களை உள்ளடக்கியது. புகைப்படக்கலைஞர் புகைப்படங்களின் உரிமையைக் கோரினார்,ஆனால் அதை அமெரிக்கப் பதிப்புரிமை அலுவலகம் நிராகரித்தது: மனிதனால் படைக்கப்பட்ட ஒன்றிற்கு தான் படைப்புரிமை கோர இயலும் எனக் கூறி மறுத்தது. மிக சமீபத்தில், செயற்கை நுண்ணறிவால் உருவாக்கப்பட்ட படங்கள் அல்லது உரைக்கு படைப்பாளர்கள் இருக்கிறார்களா என்ற கேள்விகள் எழுந்துள்ளன.

குறிப்புகள்
-----------

1. ↑  "Author". Cornell Law School Legal Information Institute. பார்க்கப்பட்ட நாள் June 18, 2023.
2. ↑  "AUTHOR | English Meaning - Cambridge Dictionary".
3. ↑  *Copyright Office Basics*, U.S. Copyright Office, July 2006, archived from the original on 28 March 2008, பார்க்கப்பட்ட நாள் 30 March 2007
4. ↑  "U.S.C. Title 17 - COPYRIGHTS". *www.govinfo.gov*. பார்க்கப்பட்ட நாள் 2022-10-20.
5. ↑  "Compendium of U.S. Copyright Office Practices, § 313.2" (PDF). United States Copyright Office. 22 December 2014. p. 22. பார்க்கப்பட்ட நாள் 27 April 2015. To qualify as a work of 'authorship' a work must be created by a human being. ... Works that do not satisfy this requirement are not copyrightable. The Office will not register works produced by nature, animals, or plants.
**பொட்டாசியம் டெட்ராபுளோரோ நிக்கலேட்டு** (*Potassium tetrafluoronickelate*) என்பது K2NiF4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பொட்டாசியம், நிக்கல், புளோரின் ஆகிய தனிமங்கள் சேர்ந்து இச்சேர்மம் உருவாகிறது.

தயாரிப்பு
---------

நிக்கல்(II) புளோரைடு, பொட்டாசியம் புளோரைடு மற்றும் பொட்டாசியம் பைபுளோரைடு ஆகியவற்றின் கலவையை உருக்கி பொட்டாசியம் டெட்ராபுளோரோ நிக்கலேட்டு தயாரிக்கப்படுகிறது.

இயற்பியல் பண்புகள்
------------------

2.006 Å பிணைப்பு நீளம் கொண்ட Ni-F பிணைப்பு எண்முக (உயர் சுழல்) Ni மையங்களைக் கொண்டுள்ளது. இந்த டெட்ராபுளோரோ நிக்கலேட்டு உப்பு பச்சை நிறத்தில் திண்மமாகக் காணப்படுகிறது. இரட்டைப் பால புளோரைடு ஈந்தணைவிகள் ஒன்றோடொன்று இணைக்கப்பட்ட எண்முக Ni மையங்களின் அடுக்குகளைக் கொண்ட பெரோவ்சிகைட்டு போன்ற கட்டமைப்பை பொட்டாசியம் டெட்ராபுளோரோ நிக்கலேட்டு சேர்மம் ஏற்றுக்கொள்கிறது. அடுக்குகள் பொட்டாசியம் நேர்மின் அயனிகளால் ஒன்றோடொன்று இணைக்கப்பட்டுள்ளன. இச்சேர்மத்தின் கட்டமைப்பு முதன்மை இரட்ல்சுடன்-பாப்பர் கட்ட பெரோவ்சிகைட்டு கட்டமைப்பு வகைகளில் ஒன்றாகும். குப்ரேட்டு மீகடத்திகளின் ஆரம்பகால கண்டுபிடிப்புகள் K2NiF4 சேர்மத்தின் கட்டமைப்புடன் நெருக்கமாக தொடர்புடைய கட்டமைப்புகளாக இருந்தன. எ.கா. இலந்தனம் குப்ரேட்டும் இலந்தனம் பேரியம் தாமிர ஆக்சைடும் இதற்கான எடுத்துக்காட்டுகளாகும்.

மேற்கோள்கள்
-----------

1. ↑  Yeh, S. K.; Wu, S. Y.; Lee, C. S.; Wang, Y. (1993). "Electron-Density Distribution in a Crystal of Potassium Tetrafluoronickelate, K2NiF4". *Acta Crystallographica Section B: Structural Science* **49** (5): 806–811. doi:10.1107/S0108768193003246.
**பார்வதி கிருஷ்ணன்** (*Parvathi Krishnan*) (மார்ச் 15, 1919 – பெப்ரவரி 20, 2014) ஒரு இந்திய அரசியல்வாதி, தொழிற்சங்க உறுப்பினர், முன்னாள் நாடாளுமன்ற உறுப்பினர் மற்றும் இந்திய கம்யூனிஸ்ட் கட்சியின் மூத்த தலைவருமாவார்.

வாழ்க்கைக் குறிப்பு
-------------------

பார்வதி மார்ச் 15, 1919 இல் பிறந்தார். இவரது பெற்றோர் பி. சுப்பாராயன், ராதாபாய் சுப்பாராயன் ஆவர். ஆக்ஸ்போர்டு பல்கலைக்கழகத்தில் தனது பிஏ (ஹானர்ஸ்) பட்டப்படிப்பை முடித்தார். இந்திய கம்யூனிஸ்ட் கட்சியில் சேர்ந்து தனது அரசியல் வாழ்க்கையைத் தொடங்கினார். டிசம்பர் 1942 என். கே. கிருஷ்ணனை மணந்தார். இவர்களின் மகள் இந்திரா பிரியதர்ஷிணி ஆவார். இந்தியத் தரைப்படை முதன்மைத் தளபதியாக இருந்த ஜெனரல் பி. பி. குமாரமங்கலமும், கம்யூனிஸ்ட் தலைவராகவும் மத்திய அமைச்சராகவும் இருந்த மோகன் குமாரமங்கலமும் இவரது சகோதரர்கள்.

தேர்தல்களில் பங்கேற்பு
----------------------

1952 ஆம் ஆண்டில் நடைபெற்ற இந்திய நாடாளுமன்ற (மக்களவை) இடைத்தேர்தலில் கோயம்புத்தூர் மக்களவைத் தொகுதியில் போட்டியிட்டார். ஆனால் அத் தேர்தலில் அவர் வெற்றியடையவில்லை, மாறாக தேசிய காங்கிரஸ் கட்சியின் வேட்பாளர் என். எம். லிங்கம் வெற்றியடைந்தார். பின்னர் ஏப்ரல் 3, 1954 இல் மாநிலங்களவை உறுப்பினராகத் தேர்ந்தெடுக்கப்பட்டு மார்ச் 12, 1957 வரை அப்பதவியில் நீடித்தார்.

1957 மற்றும் 1977 ஆண்டுகளில் நடந்த நாடாளுமன்றத் தேர்வுகளில் கோயம்புத்தூர் மக்களவைத் தொகுதியில் இந்திய கம்யூனிஸ்ட் கட்சியின் சார்பில் போட்டியிட்டு வெற்றி பெற்றார். 1974 ஆண்டின் இடைத்தேர்தலிலும் வெற்றி பெற்றார். 1962 ஆண்டில் நடைபெற்ற நாடாளுமன்றத் தேர்தலில் தேசிய காங்கிரஸ் கட்சியைச் சேர்ந்த பி. ஆர். இராமகிருஷ்ணனிடமும் 1980 ஆண்டு மக்களவைத் தேர்தலில் திராவிட முன்னேற்றக் கழகம் வேட்பாளர் இரா. மோகனிடமும் (கோயம்புத்தூர் தொகுதி) 1984 ஆண்டு மக்களவைத் தேர்தலில் அதிமுக வேட்பாளர் எம். தம்பிதுரையிடமும் (தருமபுரித் தொகுதியில்) போட்டியிட்டுத் தோல்வியடைந்தார்.

மேற்கோள்கள்
-----------

1. ↑  "Communist icon Parvathi Krishnan is no more - The Times of India". Timesofindia.indiatimes.com. பார்க்கப்பட்ட நாள் 2014-02-21.
2. ↑
3. ↑   *India: a reference annual*. Publications Division, Ministry of Information and Broadcasting, Government of India. 1954. பக். 62. .
4. ↑  Volume I, 1957 Indian general election, 2nd Lok Sabha
5. ↑  Volume I, 1977 Indian general election, 6th Lok Sabha
6. ↑  "Members from 5th Lok Sabha". Archived from the original on 2015-04-26. பார்க்கப்பட்ட நாள் 2014-02-23.
7. ↑  "CPI, BJP set for another clash – The Hindu 21 February 2004". Archived from the original on 21 நவம்பர் 2004. பார்க்கப்பட்ட நாள் 23 பிப்ரவரி 2014. `{{cite web}}`: Check date values in: `|access-date=` (help)
8. ↑  Volume I, 1962 Indian general election, 3rd Lok Sabha
9. ↑  Volume I, 1980 Indian general election, 7th Lok Sabha
10. ↑  Volume I, 1984 Indian general election, 8th Lok Sabha

உசாத்துணை
---------

* "Members of the Rajya Sabha" (PDF). Rajya Sabha. Archived from the original (PDF) on 2014-06-10. பார்க்கப்பட்ட நாள் 2014-02-23.
* "In high spirit at 83". *The Hindu*. 13 January 2003 இம் மூலத்தில் இருந்து 8 மே 2005 அன்று. பரணிடப்பட்டது.. .
**சுற்றுச்சூழல் மேலாளர்** என்பவர் சுற்றுச்சூழலைப் பாதுகாக்கும் காரணிகளின் அடிப்படையில் ஒரு சில திட்டங்களையோ 
உத்திகளையோ சில நிறுவனங்களுக்கு வழங்கி உதவுபவரும் செயல்படுத்துபவரும் ஆவார். சுற்றுச்சூழல் மேலாள்ர்கள் இயற்கை முகவர் தொடங்கி, பெருநிறுவன சுற்றுச்சூழல் முகவர் உள்ளடங்க, உள்ளூரில் பகுப்பாய்வு செய்யும் உள்ளூர் சுற்றுச்சூழல் மேலாளர், 
உழவர்கள், சுற்றுச்சூழல் ஆர்வலர்கள் ஆகியோருடன் தொடர்புபடுத்தப்படுகின்றனர். சுற்றுச்சூழல் மேலாளர்கள் பெரும் திட்டங்களை அரசியல்சார்ந்தும், அரசியல் சாராமலும் செயல்படுத்துவர்.

  

சுற்றுச்சூழல் நவீனமயமாக்கலின் நோக்கம் என்பது சுற்றுச்சூழல் மேலாண்மையினை பலவித கருத்தாக்கங்களையும் சிந்தனைகளையும் திட்டங்களாக உருவாக்கி அவற்றை செயல்படுத்துவதாகும்.

நிறுவன சுற்றுச்சூழல் மேலாளர்
----------------------------

கடந்த பத்தாண்டுகளில் இங்கிலாந்தின் ஸ்டீவ் பைன்மேன் சுற்றுச்சூழல் மேலாளர்களைக் கொண்டு "பசுமை" தாரக மந்திரத்தை விழிப்புணர்வாக பரவலாக்கினார். இவ்வாறு செய்வது விளைச்சல் செயல்பாடுகளை மாசுக்கள் இன்றி செய்திடவும், அச்செயல்பாடுகளை சட்டநிலையாக்கவும் உதவுகிறது. ஐணைகுழுமச் சுற்றுச்சூழல் மேலாளர்கள் ஈட்ட நோக்குடன் செயல்படுவதில்லை எனவும், சுற்றுச்சூழல் பாதுகாப்பிற்கு எதிராக செயல்படுவதில்லை எனவும் உறுதியினை மேற்கொள்ள வேண்டும்.</ref> Literature differentiates different styles by managers to engage with the environment.

மாநில சுற்றுச்சூழல் மேலாளர்
---------------------------

அரசு நிறுவனங்கள் சுற்றுச்சூழல் சீராக்குதலை செயல்படுத்த தங்கள் ஊழியர்களைக் கொண்டு நேரடியாகவும், தங்கள் சார்பில் குடிசார் முகவர்களை பயன்படுத்தியும் பணியாற்றலாம்.

சுற்றுச்சூழல் மேலாளர்களின் ஆய்வு
--------------------------------

பல்வேறு அறிவியலாளர்கள் சுற்றுச்சூழல் நிர்வாகத்தில் நேரடியாக ஈடுபட்டுள்ளனர். தற்போது 
நடைமுறைப்படுத்தப்படும் பரிந்துரைகள் சரியானபடி செயல்படுகின்றதா என ஆய்வு செய்கின்றனர். இருப்பினும், மனிதர்கள் சுற்றுச்சூழலை ஆய்வு செய்ய முடியும் என்ற கருத்து தொடர்ந்து விமர்சிக்கப்பட்டே வருகிறது.

மேற்கோள்கள்:
------------

1. ↑  M. Kaljonen. Co-construction of agency and environmental management. the case of agri-environmental policy implementation at finnish farms. Journal of Rural Studies, 22(2):205 – 216, 2006.
2. ↑  D. Levy. Environmental Management as Political Sustainability. Organization & Environment, 10(2):126–147, 1997.
3. ↑  P. Prasad and M. Elmes. In the name of the practical: Unearthing the hegemony of pragmatics in the discourse of environmental management. Journal of Management Studies, 42(4):845–867, 2005.
4. ↑  
N. Gunningham, R. Kagan, and D. Thornton. Shades of green: business, regulation, and environment. Stanford University Press, Stanford, 2003.
5. ↑  K. Asdal. Enacting things through numbers: Taking nature into account/ing. Geoforum, 39(1):123–132, 2008.
6. ↑  D. Bavington. Managerial ecology and its discontents: Exploring the complexities of control, careful use and coping in resource and environmental management. Environments - A Journal of Interdisciplinary Studies, 30(3):3–22, 2002. and 
R. Bryant and G. Wilson. Rethinking environmental management. Progress in Human Geography, 22(3):321–343, Sep 1998.

வெளி இணைப்புகள்
---------------

* How do you manage? Unravelling the situated practice of environmental management
* The Environmental Manager Symposium
**தமிழ் நாடு சர்க்கரைக் கழகம்** (*Tamil Nadu Sugar Corporation Limited-TASCO*) என்பது இந்தியாவில் உள்ள மாநிலமான தமிழ்நாட்டில் அமைந்துள்ளது. இது தமிழ்நாடு அரசு சார்பாக செயல்படுகிறது. இது சர்க்கரை, வெல்லம் மற்றும் மின்சார சக்தி உற்பத்தி செய்யப் பயன்படுகிறது.

வரலாறு
------

நலிவுற்ற சர்க்கரை ஆலைகளை அரசு எடுத்து நடத்துவதற்காக தமிழ்நாடு சர்க்கரைக் கழகம் (TNSCO) 1974 ஆம் ஆண்டில் ஏற்படுத்தப்பட்டது தகவல்கள் தெரிவிக்கின்றன

தமிழ் நாடு சக்கரைக் கழகத்தின் பணிகள்
------------------------------------

தமிழ்நாடு சர்க்கரைக் கழகத்தின் கீழ் அறிஞா் அண்ணா சர்க்கரை ஆலை மற்றும் மதுரா சர்க்கரை ஆலை என இரு ஆலைகள் இருந்தன. இதில் 
மதுரா சர்க்கரை ஆலை மூடப்பட்டுவிட்டது.

மதுரா சர்க்கரை ஆலை
------------------

* அமைவிடம் - பாண்டியராஜபுரம், மதுரை
* நிலை - கரும்புவரத்து குறைந்ததால் நீண்டகாலமாக மூடப்பட்டது.

அறிஞா் அண்ணா சர்க்கரை ஆலை
-------------------------

* இடம் - குருங்குளம் மேல்பதி கிராமம், கந்தர்வக்கோட்டை தாலுக்கா, தஞ்சாவூர் மாவட்டம்
* தொடக்கம் - 1976 - 1977
* கொள்ளளவு - 2500 டிசிடி
* இது பொதுத்துறை சர்க்கரை ஆலை ஆகும்.

பெரம்பலூர் சர்க்கரை ஆலை
-----------------------

பெரம்பலூர் சர்க்கரை ஆலையானது, தமிழ்நாடு சர்க்கரை கழகத்தின் துணை நிறுவனம் ஆகும்.

* இடம் - எறையூர் பெம்பலூர் மாவட்டம்
* தொடக்கம் - 28-02-1978
* கொள்ளளவு - 2500 டிசிடி

மேற்கோள்கள்
-----------

வெளியிணைப்புகள்
---------------

* TASCO - Official Website பரணிடப்பட்டது 2013-01-22 at the வந்தவழி இயந்திரம்
*முகைதின் அ. காதர்'* (*M. A. Kadar*)(பிறப்பு 5 நவம்பர் 1942-இறப்பு 01 ஆகத்து 2011) இந்திய அரசியல்வாதி ஆவார். திராவிட முன்னேற்றக் கழகம் சார்பாக இவர் 1998ஆம் ஆண்டு மாநிலங்களவைக்குத் தேர்ந்தெடுக்கப்பட்டார்.

மாநிலங்களவை உறுப்பினர்
----------------------

திராவிட முன்னேற்றக் கழகம் சார்பாக மாநிலங்களவைக்கு தேர்ந்தெடுக்கப்பட்டு (30-06-1998 முதல் 29-06-2004) வரை செயல்பட்டார்.

குடும்பம்
---------

காதர் 1942ஆம் ஆண்டு முகைய்யதீன் மரைக்காயருக்கு மகனாக இராமநாதபுரம் மாவட்டம். மண்டபத்தில் பிறந்தார். பத்தாம் வகுப்பு வரை பயின்றுள்ளார். காதருக்கு சபியா என்ற மனைவியும், மூன்று மகன்களும், 1 மகனும் உள்ளனர்.

அரசியல்
-------

மண்டபம் பேரூராட்சி தலைவராகவும், இராமநாதபுரம் நகரசபையின் தலைவராகவும் பல ஆண்டுகள் செயல்பட்டவர் திராவிட முன்னேற்றக் கழகம் கட்சியில் மாவட்ட பொருளாளர், மாநில பொதுக்குழு உறுப்பினர், மாநில சொத்து பாதுகாப்பு குழு உறுப்பினர் என பல பதவி வகித்து வந்தவர்.

இறப்பு
------

இராமநாதபுரத்தில் 01 ஆகத்து 2011-ல் உடல் நலக்குறைவால் இறப்பெய்தினார்.

மேற்கோள்கள்
-----------

1. ↑  Members of the rajya Sabha மாநிலங்களவை உறுப்பினர்\_ வாழ்க்கை வரலாறு\_புத்தகம்
2. ↑   முன்னாள் ராஜ்யசபா திமுக எம்.பி. - எம்.ஏ. காதர் மரணம்

வெளி இணைப்புகள்
---------------

* "Members of the rajya Sabha - K" (PDF). Archived from the original (PDF) on 2015-09-24. பார்க்கப்பட்ட நாள் 2019-07-12.
**ஏ. நவநீதகிருஷ்ணன்** என்பவர் 2011 ஆம் ஆண்டில் அதிமுக ஆட்சி ஏற்பட்டவுடன் நியமிக்கப்பட்ட தமிழக அரசுத் தலைமை வழக்குரைஞர் ஆவார். இவர் தஞ்சாவூர் மாவட்டம், ஒரத்தநாடு வட்டம், மேற்கு பொன்னாப்பூர் கிராமத்தில் பிறந்தவர். தஞ்சாவூர் பூண்டி புஷ்பம் கல்லூரியில் பட்டப் படிப்பு பயின்ற இவர், சென்னை அரசு சட்டக் கல்லூரியில் சட்டப் படிப்பை முடித்தார். கடந்த 27 ஆண்டுகளுக்கும் மேலாக வழக்கறிஞராக பணியாற்றி வருகிறார். சென்னை உயர் நீதிமன்றத்தில் அரசு குற்றவியல் கூடுதல் தலைமை வழக்கறிஞர், தமிழ்நாடு அரசுப் பணியாளர் தேர்வாணைய தலைவர், தஞ்சாவூர் ராஜா சரபோஜி அரசு கலைக்கல்லூரியில் பகுதி நேர விரிவுரையாளர் ஆகிய பொறுப்புகளில் பணியாற்றியுள்ளார். வருமானத்துக்கு அதிகமாக சொத்து சேர்த்ததாக தொடரப்பட்ட வழக்கில் முதல்வர் ஜெயலலிதாவுக்கு ஆதரவாக நவநீதகிருஷ்ணன் ஆஜராகியுள்ளார். இந்திய நாடாளுமன்றத்தின் மேலவையான மாநிலங்களவை உறுப்பினர் டி. எம். செல்வகணபதி தகுதி நீக்கம் செய்யப்பட்டதையடுத்து ஏற்பட்ட வெற்றிடத்தை நிரப்புவதற்காக நடத்தப்பட்ட இடைத் தேர்தலில், அ.தி.மு.க.வைச்சேர்ந்த ஏ.நவநீதகிருஷ்ணன் ஜூன் 26, 2014 முதல் ஜூன் 29, 2016 வரையிலான காலத்துக்கு தேர்ந்தெடுக்கப்பட்டார்.

மேற்கோள்கள்
-----------

1. ↑  அரசு அட்வகேட் ஜெனரலாக ஏ.நவநீதகிருஷ்ணன் நியமனம்! பரணிடப்பட்டது 2011-05-28 at the வந்தவழி இயந்திரம்.
2. ↑  பணியாளர் தேர்வாணையத்தின் புதிய தலைவர் நவநீதகிருஷ்ணன் தினமணி செய்தி
[*தொடர்பிழந்த இணைப்பு*]
3. ↑  ஏ.நவநீதகிருஷ்ணன் போட்டியின்றி தேர்வானார்!
[*தொடர்பிழந்த இணைப்பு*]
இரவீந்திர கலாசேத்திராவில் நிகழ்ச்சி நடைபெறுகிறது
**இரவீந்திர கலாசேத்ரா** ( *Ravindra Kalakshetra* ) பெங்களூரில் உள்ள ஒரு கலாச்சார மையமாகும். இது இசை மற்றும் நாடக நிகழ்ச்சிகளுக்கான அரங்காமாக உள்ளது. பெங்களூரு நகரின் மையத்தில் அமைந்துள்ள இது நோபல் பரிசு பெற்ற இரவீந்திரநாத் தாகூரின் பிறந்த நூற்றாண்டு நினைவாக கட்டப்பட்டது. உமாஸ்ரீ, முக்யமந்திரி சந்துரு, த. சீ. நாகாபரணா, மாஸ்டர் ஹிரண்ணையா, சி.ஆர்.சிம்ஹா, டி.என்.சீதாராம், மற்றும் பிரகாஷ் ராஜ்போன்ற பல பிரபல நாடக மற்றும் திரையுலகப் பிரமுகர்கள் கலாசேத்திராவில் நடித்துள்ளனர்.

வரலாறு
------

1959 ஆம் ஆண்டில், கலாசேத்திராவைக் கட்டுவதற்கு அப்போதைய முதல்வர் பசப்பா தனப்பா ஜாட்டியின் தலைமையில் ஒரு உயர்மட்டக் குழு அமைக்கப்பட்டது. இதில் சிவராம் காரந்த், மல்லிகார்ஜுன மன்சூர், கோரூர் ராமசாமி ஐயங்கார், டி. சௌடய்யா மற்றும் விமலா ரங்காச்சார் ஆகியோர் உறுப்பினர்களாக இருந்தனர். மாபெரும் கவிஞரும் நோபல் பரிசு பெற்றவருமான இரவீந்திரநாத் தாகூரின் பிறந்த நூற்றாண்டு விழாவைக் கொண்டாடும் வகையில் இந்த அரங்கம் அமைக்கப்பட்டது. அவர்கள் நிதி சேகரிக்கத் தொடங்கினர். பிரபல தமிழ் நடிகர் சிவாஜி கணேசன் போன்ற பிரபலங்கள் கலாசேத்திராவைக் கட்டுவதற்கு பங்களிக்க முன்வந்தனர்.  16 செப்டம்பர் 1960 அன்று கலாசேத்திரத்திற்கான அடிக்கல் நாட்டப்பட்டது. இது கட்டிடக் கலைஞர் சார்லஸ் வில்சன் மற்றும் தலைமைப் பொறியாளர் பி. ஆர். மாணிக்கம் ஆகியோரால் வடிவமைக்கப்பட்டது. கலாசேத்ரா இறுதியில் 9 மார்ச் 1963 அன்று கருநாடகாவின் அப்போதைய மத்திய கல்வி அமைச்சராக இருந்த டாக்டர் உமாயூன் கபீரால் திறந்து வைக்கப்பட்டது.

வசதிகள்
-------

கலாசேத்ராவில் 900 இருக்கைகள் கொண்ட நவீன மற்றும் தொழில்நுட்ப ரீதியாக உருவாக்கப்பட்ட கலையரங்கம் உள்ளது.  திரையரங்கம் முழுவதும் கணிணியால் இயக்கப்படும் 120 விளக்குகள் பொருத்தப்பட்டுள்ளது. பிரபல கன்னட நாடக ஆசிரியரான சம்சாவின் பெயரில் *‛சம்சா பயலு ரங்கமந்திரா'* என்ற திறந்தவெளி அரங்கமும் உள்ளது.

மேற்கோள்கள்
-----------

1. 1 2 3  "Kalakshetra completes 50 glorious years". *The Times Of India*. 16 November 2013.. பார்த்த நாள்: 2016-02-04. "Kalakshetra completes 50 glorious years". *The Times Of India*. 16 November 2013. Retrieved 4 February 2016.
இலகாபாய் பர்வாது (Lakhabhai Bharwad) இந்தியாவைச் சேர்ந்த ஓர் அரசியல்வாதியாவார்.1959 ஆம் ஆண்டு செப்டம்பர் மாதம் 26 ஆம் தேதியன்று இவர் பிறந்தார். குசராத்து மாநிலத்தின் முன்னாள் சட்டமன்ற உறுப்பினராகவும், குசராத்து காங்கிரசு கட்சியின் துணைத் தலைவராகவும் உள்ளார். 2017 ஆம் ஆண்டில் விரம்காம் தொகுதியில் பாரதிய சனதா கட்சி வேட்பாளர் தேச்சிறீ பட்டேலை 6,500 வாக்குகள் வித்தியாசத்தில் தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார். 2018 ஆம் ஆண்டு செப்டம்பரில் பயிர் இழப்புகளால் ஏற்பட்ட தற்கொலை குறித்த தரவுகளைக் கோரி, நாடாளுமன்றத்தில் விவசாயிகள் தற்கொலை பிரச்சினையை பர்வாது எழுப்பினார்.  இவரது கேள்விகளின் காரணமாக, குசராத்து அரசு 585 கோடி ரூபாயை (சுமார் 78.5 மில்லியன் அமெரிக்க டாலர்) டாடா மோட்டார் நிறுவனத்திற்கு கடன் கொடுத்தது தெரியவந்தது. தற்போது, பர்வாது இந்திய தேசிய காங்கிரசு அரசியல் கட்சியுடன் தொடர்புடையவராக குசராத்து அரசியலில் இயங்குகிறார்.  இவருக்கு குற்றவியல் நடவடிக்கை தொடர்பான பதிவு எதுவும் இல்லை, என்றாலும் 22,80,000 ரூபாய் கடனாளியாக உள்ளார். 1983 ஆம் ஆண்டில் குஜராத் பல்கலைக்கழகத்தில் கலைக் கல்லூரியில் பட்டம் பெற்றார். தொழிலில் விவசாயியாகவும் சமூக சேவகர் மற்றும் கால்நடை வளர்ப்பாளராகவும் சமுகத்தில் வாழ்கிறார்.

மேற்கோள்கள்
-----------

1. ↑  Singh, Raj (2017-12-18). "Gujarat Election Results 2017: Most Congress turncoats lose, prominent party leaders trounced". *www.indiatvnews.com* (in ஆங்கிலம்). பார்க்கப்பட்ட நாள் 2021-04-14.
2. ↑  "26 farmers committed suicide in 5 yrs: Gujarat govt". *The Indian Express* (in ஆங்கிலம்). 2019-12-11. பார்க்கப்பட்ட நாள் 2021-04-14.
3. ↑  Kapil Dave (Sep 26, 2018). "Gujarat govt paid Rs 585 crore as soft loan to Tata Motors | Ahmedabad News - Times of India". *The Times of India* (in ஆங்கிலம்). பார்க்கப்பட்ட நாள் 2021-04-14.
4. ↑  "Lakhabhai Bhikhabhai Bharwad". *Our Neta* (in அமெரிக்க ஆங்கிலம்). 2020-01-29. பார்க்கப்பட்ட நாள் 2021-04-14.
5. 1 2  "Bharwad Lakhabhai Bhikhabhai(Indian National Congress(INC)):Constituency- VIRAMGAM(AHMEDABAD) - Affidavit Information of Candidate:". *myneta.info*. பார்க்கப்பட்ட நாள் 2021-04-14.
கன்சியாம் சோட்டலால் ஓசா (Ghanshyam **Chhotalal** Oza) இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு அக்டோபர் மாதம் 25 ஆம் தேதியன்று இவர் பிறந்தார். குசராத்து மாநிலத்தின் முதலமைச்சராக 1972 ஆம் ஆண்டு மார்ச்சு மாதம் 17 ஆம் தேதி முதல் 1973 ஆம் ஆன்டு சூலை மாதம் 17 ஆம் தேதி வரை பதவி வகித்தார். இளங்கலை மற்றும் எல். எல். பி. பட்டம் பெற்ற இவர் 1948 ஆம் ஆண்டு முதல் 1956 ஆம் ஆண்டு வரை சவுராட்டிரா மாநில சட்டப்பேரவையில் உறுப்பினராக இருந்தார். பின்னர் 1956 ஆம் ஆண்டில் பம்பாய் மாநிலத்தின் சட்டமன்ற உறுப்பினராக ஆனார். 1957 ஆம் ஆண்டு முதல் 1967 ஆம் ஆண்டு வரையிலும், மீண்டும் 1971 ஆம் ஆண்டு முதல் 1972 ஆம் ஆண்டு வரையிலும் மக்களவை உறுப்பினராக இருந்தார். பின்னர், 1978 ஆம் ஆண்டு ஏப்ரல் மாதம் 10 ஆம் தேதி முதல் 1984 ஆம் ஆண்டு ஏப்ரல் மாதம் 9 ஆம் தேதி வரை மாநிலங்களவை உறுப்பினராக இருந்தார். 1972-74 ஆண்டுகளிலிருந்து குசராத்து மாநில சட்டமன்ற உறுப்பினராக இருந்தார். **ஐக்கிய கத்தியவார் மாநிலம் எனப்படும் சவுராட்டிர மாநிலம்** உருவாக்கப்பட்டபோது இவர் யு. என். தேபர் அமைச்சகத்தில் அமைச்சராக இருந்தார். 1957 ஆம் ஆண்டில் சுரேந்திர நகர் தொகுதியில் வெற்றி பெற்றபோது நாடாளுமன்ற உறுப்பினராகப் பதவியேற்றார். 1971 ஆம் ஆண்டில் இராச்கோட்டு தொகுதியில் நடைபெற்ற தேர்தலில் மிகவும் நெருக்கமாக போட்டியிட்ட மினு மசானியைத் தோற்கடித்து பிரதமர் இந்திரா காந்தி அமைச்சரவையில் அமைச்சரானார்.

இந்திரா காந்தி விதித்த அவசரநிலை எதிர்த்த ஓசா 1977 ஆம் ஆண்டு நடைபெற்ற மக்களவைத் தேர்தலில் மொரார்ச்சி தேசாய் தலைமையில் அப்போதைய சனதா கட்சியில் பணியாற்றினார். குசராத்தில் இருந்து மாநிலங்களவை (சனதா கட்சி) உறுப்பினராகத் தேர்ந்தெடுக்கப்பட்டு 1978 ஆம் ஆண்டு ஏப்ரல் மாதம் பத்தாம் தேதி முதல் 1984 ஆம் ஆண்டு ஏப்ரல் மாதம் 9 ஆம் தேதி வரை பணியாற்றினார்.

மேற்கோள்கள்
-----------

1. ↑  "List of Chief Ministers (CM) of Gujarat". Maps of India. பார்க்கப்பட்ட நாள் 5 September 2021.

புற இணைப்புகள்
--------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்
**தோட்டக்கலை ஆராய்ச்சி நிலையம், தடியன் குடிசை** (*Horticulture Research Station, Thadiyankudisai*) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் உள்ள கொடைக்கானல் வட்டத்திலுள்ள தடியன் குடிசையில் 1957 ஆம் ஆண்டில் மலை வாழை ஆராய்ச்சி நிலையமாக தமிழக அரசால் நிறுவப்பட்டது. பின்பு, 1972 ஆம் ஆண்டில் தேசிய வேளாண் ஆராய்ச்சித் திட்டத்தின் கீழ் தோட்டக்கலை ஆராய்ச்சி நிலையமாக மாற்றப்பட்டு, பின் மண்டல ஆராய்ச்சி நிலையமாக மலைப் பகுதி மண்டலங்களுக்காக மாற்றப்பட்டது. திண்டுக்கல் மாவட்டம் கொடைக்கானல் ஒன்றியத்தில் அமைந்துள்ள தடியன் குடிசை கிராமம் மேற்குத்தொடர்ச்சி மலைப்பகுதியான பழனி கீழ் மலைத்தொடரில் இருப்பதாக வகைப்படுத்தப்படுகிறது.

நோக்கங்கள்
----------

* நறுமணப் பயிர் மற்றும் வாசனைப் பயிர், மலைத் தோட்டப் பயிர் போன்றவற்றை இப்பகுதி மக்களின் சாகுபடி பயிர் முறைகளுக்கான உரிய தேவையைப் பூர்த்தி செய்தல்.
* மலை வாழை, மிளகு, அவகோடா மற்றும் மெரக்காய் போன்ற பயிர்களின் புதிய நுட்பங்களை சாகுபடிக்கேற்ப கண்டறிதல்
* குறு விவசாயிகள், இளைஞர்கள் மற்றும் பெண்களுக்கு வேளாண் சாகுபடி முறை பற்றி பயிற்சியளித்தல்.
* உயிர்க் கட்டுப்பாடு மருந்துகளை உற்பத்தி செய்து விநியோகித்தல்
* சிறந்த உற்பத்தித் தன்மையுடைய நடவுக் கன்றுகளை வழங்குதல்

முக்கியப் பயிர்கள்
------------------

1. மிளகு
2. ஆரஞ்சு (கொடி)
3. மெரக்காய்
4. செளசெள
5. வெண்ணிலா
6. மலை வாழை
7. அவகோடா
8. இலவங்கம்

மேற்கோள்கள்
-----------

1. ↑  "About Us :: Research Stations", *agritech.tnau.ac.in*, பார்க்கப்பட்ட நாள் 2024-01-21

உசாத்துணை
---------

* Dindugal District Collectors Office, retrieved 4/12/2007 About Dindugal District.
*
**டென்னிசு தொழில்முறை விளையாட்டுக்காரர்கள் சங்கம்** (Association of Tennis Professionals, சுருக்கமாக **ATP**) 1972ஆம் ஆண்டு டோனால்ட் டெல், யாக் கிராமர் மற்றும் கிளிஃப் டிரேஸ்டேல் ஆகியோரால் ஆடவர் தொழில்முறை டென்னிசு விளையாட்டுக்காரர்களின் நலனை பாதுகாக்கும் நோக்குடன் துவங்கபட்டது. 1990முதல் உலகின் பல பாகங்களிலும் டென்னிசு போட்டிகளை நடத்தி வருகிறது; இவை சங்கத்தின் பெயருடன் இணைக்கப்பட்டுள்ளன. 1990இல் **ஏடிபி சுற்று** என்று அழைக்கப்பட்ட இந்தப் போட்டிகள் 2001ஆம் ஆண்டு முதல் **ஏடிபி** என்றே அழைக்கப்பட்டன. 2009ஆம் ஆண்டில் இது மீண்டும் மாற்றப்பட்டு தற்போது **ஏடிபி உலகச் சுற்று**என்று அறியப்படுகிறது. இந்த போட்டிகள் முன்னதாக நடைபெற்றுவந்த கிராண்ட் பிரீ டென்னிசுப் போட்டிகள் மற்றும் உலக சாதனையாளர் டென்னிசு (WCT) போட்டிகளிலிருந்து பரிணாம வளர்ச்சி பெற்றவையே ஆகும் ஏடிபியின் நிர்வாக தலைமையகங்கள் இலண்டனிலும், அமெரிக்காவிற்கு புளோரிடாவில் பான்ட் வெர்டே கடற்கரையிலும் ஐரோப்பாவிற்கு மொனாக்கோவிலும் ஆபிரிக்கா, ஆசியா மற்றும் ஆஸ்திரேலியாவிற்காக சிட்னியிலும் அமைந்துள்ளன.

இதற்கு இணையான மகளிருக்கான அமைப்பாக மகளிர் டென்னிசு சங்கம் விளங்குகிறது.

மேற்கோள்கள்
-----------

1. ↑  "Posing 10 ATP questions for 2009".

வெளியிணைபுகள்
-------------

* அதிகாரப்பூர்வ இணையதளம்
* ATP Organization Structure
* ATP Rankings
* 2010 ATP Schedule
* Official Live Streaming Website பரணிடப்பட்டது 2011-09-24 at the வந்தவழி இயந்திரம்
**ஆலம்கிர் கபீர்** (*AlamgirKabir*) வங்காள தேசத்தைச் சேர்ந்த ஓர் அரசியல்வாதியாவார். 1948 ஆம் ஆண்டு சனவரி மாதம் 1 ஆம் தேதியன்று இவர் பிறந்தார். வங்காளதேச தேசியவாதக் கட்சி அரசியல்வாதியாகவும் நவோகான்-6 தொகுதியை பிரதிநிதித்துவப்படுத்தும் முன்னாள் நாடாளுமன்ற உறுப்பினராகவும் அறியப்படுகிறார். வீட்டுவசதி மற்றும் பொதுப்பணித்துறை அமைச்சராகவும் பெண்கள் மற்றும் குழந்தைகள் விவகாரங்களின் மாநில அமைச்சராகவும் ஆலம்கிர் கபீர் பணியாற்றியுள்ளார்.

தொழில்
------

ஆலம்கிர் கபீர் 1991, 1996, மற்றும் 2001 ஆம் ஆண்டுகளில் வங்காளதேசத்தின் தேசியவாதக் கட்சி வேட்பாளராக நவோகான்-6 தொகுதியில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். 2007 ஆம் ஆண்டில் இயமாத்-உல்-முச்சாகிதின் வங்காளதேசம் என்ற இசுலாமிய பயங்கரவாத அமைப்பிற்கு ஆதரவளித்ததற்காக இவர் மீது வழக்கு தொடரப்பட்டது. வங்காளதேச தேசியவாதக் கட்சியால் 11 ஆவது இயாதியா சங்கத் தேர்தலில் நவோகான் தொகுதியில் போட்டியிட பரிந்துரைக்கப்பட்டார்.

மேற்கோள்கள்
-----------

1. ↑  "Guest Profile". tritiyomatra.com. பார்க்கப்பட்ட நாள் 2020-01-28.
2. ↑  "BNP, AL to resist Alamgir Kabir" (in en). *The Daily Star*. 27 November 2008.. பார்த்த நாள்: 15 October 2019.
3. ↑  "Naogaon 6 BNP candidate's motorcade attacked". *Dhaka Tribune*. 26 December 2018.. பார்த்த நாள்: 15 October 2019.
4. ↑  "Alamgir Kabir made state minister for women and children". *bdnews24.com*. பார்க்கப்பட்ட நாள் 2020-01-29.
5. ↑  "Parliament Election Result of 1991,1996,2001 Bangladesh Election Information and Statistics". *Vote Monitor Networks*. Archived from the original on 29 December 2008. பார்க்கப்பட்ட நாள் 15 October 2019.
6. ↑  "Alamgir Kabir, Shamsul Alam Pramanik sued for backing JMB". *bdnews24.com*.. பார்த்த நாள்: 15 October 2019.
7. ↑  "Election campaign gets a peak in Rajshahi". *Bangladesh Sangbad Sangstha*.. பார்த்த நாள்: 15 October 2019.
பல நிறமுள்ள ஊதுபைகள் சிறப்பு நிகழ்வுகளுக்கு பயன்படுத்தப்படுகின்றன.
**ஊதுபை** என்பது நெகிழ்வு தன்மை கொண்ட பையில் ஹீலியம், ஹைட்ரஜன் மற்றும் நைட்ரஸ் ஆக்ஸைடு போன்ற வாயுக்கள் நிரப்பப்பட்ட அமைப்பாகும். ஊதுபை நைலான், இரப்பர், லேட்டக்ஸ் போன்ற பொருட்களால் உருவாக்கப்படுகிறது. முன்பு ஊதுபை விலங்குகளின் தோலினால் செய்யப்பட்டது. ஊதுபை வானிலையியல், இராணுவம், போக்குவரத்து போன்ற துறைகளில் பயன்படுகிறது. மைக்கேல் பாரடே என்பவர் ஊதுபையை 1824 ஆம் ஆண்டு உருவாக்கினார். பலூன்கள் ஹீலியம், ஹைட்ரஜன் அல்லது காற்றினால் நிரப்பப்பட்டிருக்கும், ஆனால் ஹைட்ரஜன் அபாயகரமான எரியக்கூடியது மற்றும் ஹீலியம் நிறைய செலவாகும் மற்றும் ஹீலியம் நிரப்பப்பட்ட பலூன் விரைவாக வெளியேறும். எனவே, ஒரு பலூனை நிரப்ப மிகவும் பிரபலமான வழி காற்று. பலூன்கள் குழந்தைகளின் பொம்மைகளாகவும், இடங்களுக்கான அலங்காரமாகவும் அல்லது அறிவியல் நோக்கங்களுக்காகவும் பயன்படுத்தப்படுகின்றன, மேலும் நீங்கள் அதை உங்கள் வாயால் ஊதினால் வேடிக்கையாகவும் பயன்படுத்தப்படுகின்றன.

பலூன் பணவீக்கம் மற்றும் ஆரோக்கிய நன்மைகள்
-----------------------------------------

பலூனை வாயால் ஊதுவது ஆரோக்கியத்திற்கு நல்லது, ஏனெனில் இது இண்டர்கோஸ்டல் தசைகளுக்கு பயிற்சி அளிக்கிறது, இது விலா எலும்புகள் மற்றும் உதரவிதானத்தை விரிவுபடுத்துகிறது மற்றும் உயர்த்துகிறது, நுரையீரல் செயல்பாடு மற்றும் ஆக்ஸிஜன் செறிவூட்டலை மேம்படுத்துகிறது. இந்த உடற்பயிற்சி தோரணை, நிலைத்தன்மை மற்றும் சுவாச முறைகளை மேம்படுத்தலாம், மேலும் இது நுரையீரல் திறனை அதிகரிக்க உதவுகிறது, இது நுரையீரல் ஃபைப்ரோஸிஸ், சிஓபிடி அல்லது ஆஸ்துமா போன்ற நிலைமைகளுக்கு பயனுள்ளதாக இருக்கும். கூடுதலாக, பலூனை ஊதுவது ஆழ்ந்த சுவாசத்தை ஊக்குவிக்கிறது, இது மன அழுத்தத்தையும் பதட்டத்தையும் குறைக்கும், இதய ஆரோக்கியத்தை மேம்படுத்தும் மற்றும் நுரையீரல் திறனை அதிகரிக்கும். கூடுதலாக, பலூன் பணவீக்கம் திறமையான சுவாசத்திற்கான உதரவிதானத்தை எதிர்க்கிறது மற்றும் உள்-வயிற்று அழுத்தத்தை அதிகரிக்க உதவுகிறது, இது மறுவாழ்வு மற்றும் சுவாச செயல்பாட்டிற்கான பயனுள்ள பயிற்சியாக அமைகிறது.

மேற்கோள்கள்
-----------

1. ↑  Swain, Heather (2010). *Make These Toys: 101 Clever Creations Using Everyday Items*. Penguin Publishing Group. பக். 15–. பன்னாட்டுத் தரப்புத்தக எண்:978-1-101-18873-6. .
2. ↑  Copy "What causes helium balloons to lose their lift after a day or two?" 1 April 2000. HowStuffWorks.com.  28 February 2022
3. ↑  "Home". *HiFloat* (in ஆங்கிலம்). பார்க்கப்பட்ட நாள் 2022-02-28.
4. ↑
5. ↑
6. ↑
7. ↑
**சவிதா கன்சுவால்** (*Savita Kanswal*) என்பவர் உத்தராகண்டம் மாநிலத்தைச் சேர்ந்த இந்திய மலையேறுபவர் ஆவார். 16 நாட்களுக்குள் எவரெசுட்டு சிகரம் மற்றும் மக்காலு ஆகிய இரண்டு சிகரத்திலும் ஏறிய முதல் இந்தியப் பெண்மணி ஆவார். இவர் அக்டோபர் 4,2022 அன்று பனிச்சரிவு விபத்தில் இறந்தார். சனவரி 2024-இல், இவர் இந்தியாவின் சாகச விளையாட்டுகளில் மிக உயர்ந்த கரவமான டென்சிங் நோர்கே தேசிய சாகச விருதை மரணத்திற்குப் பிறகு பெற்றார்.

ஆரம்பகால வாழ்க்கை
-----------------

சவிதா கன்சுவால் உத்தரகாசியின் தொலைதூர லோந்த்ரு கிராமத்தில் கீழ் நடுத்தர வர்க்க விவசாயக் குடும்பத்தில் பிறந்தார். நான்கு சகோதரிகளில் இவர் இளையவர். 2013ஆம் ஆண்டில், உத்தரகாசியில் உள்ள நேரு மலையேற்ற பயிற்சி நிறுவனத்தில் அடிப்படை மற்றும் மேம்பட்ட மலையேறும் படிப்புகளை முடித்தார்.

தொழில்
------

சவிதா மே 2022 இல் உலகின் மிக உயரமான சிகரமான எவரெசுட்டு சிகரத்தில் இந்தியாவின் கொடியை உயர்த்தியதன் மூலம் தேசிய சாதனையைப் படைத்தார். இவர் மே 12,2022 அன்று எவரெசுட்டு சிகரத்தில் (8848 மீ) ஏறி, 16ஆவது நாளில் இந்த மைல்கல்லை அடைந்தார். மே 28,2022 அன்று, இவர் உலகின் ஐந்தாவது மிக உயரமான சிகரமான மகாலுவை (8485 மீ) மீது ஏறினார்.

எவெரெசுடுக்கு முந்தைய பயணத்திற்கு முன், சவிதா திரிசூல மலை உட்பட இந்தியா முழுவதும் ஐந்து சிகரங்களில் வெற்றிகரமாக ஏறினார். திரௌபதி கா தண்டா சிகரத்தில் நேரு மலையேற்ற பயிற்சி நிறுவனத்தின் மேம்பட்ட மலையேறும் பயிற்சியின் பயிற்றுவிப்பாராக பணியாற்றினார்.

மரணம்
-----

உத்தராகண்டம் மாநிலத்தின் உத்தரகாசி மாவட்டத்தில் உள்ள திரௌபதி கா தண்டா-2 சிகரத்தில் பனிச்சரிவில் சிக்கி சவிதா 4 அக்டோபர் 2022 அன்று இறந்தார். பாரம்பரியத்தைப் பின்பற்றி, இவருக்கு 'ஜல் சமாதி' (தண்ணீரில் அடக்கம்) செய்யப்பட்டது. இது உத்தராகண்டத்தில் சகோதரர்கள் இல்லாத திருமணமாகாத பெண்களுக்கு அனுசரிக்கப்படும் ஒரு நடைமுறையாகும்.

உத்தராகண்டம் முதலமைச்சர் புஷ்கர் சிங் தாமி, மனேரி இடைநிலைக் கல்லூரியின் பெயரைச் சவிதாவின் பெயரில் மாற்றுவதாக அறிவித்துள்ளார். இந்திய அரசால் 2022 டென்சிங் நோர்கே தேசிய சாகச விருது இவருக்கு மரணத்திற்குப் பிறகு வழங்கப்பட்டது.

மேற்கோள்கள்
-----------

1. 1 2  Singh, Simran (July 25, 2022). "Savita Kanswal became the first Indian woman to summit Everest in 16 days". The Daily Guardian. .
2. 1 2  M. Rahul (January 9, 2024). "Family Gets Emotional As Savita Kanswal Conferred Tenzing Norgay National Adventure Award Posthumously". The Free Press Journal. .
3. 1 2  "एवरेस्ट फतह कर रचा था इतिहास, हादसे में गई थी जान; आज भी प्रेरणा देती है इनकी कहानी" (in Hindi). Jagran. October 4, 2022. .
4. ↑  "Mountaineer Savita Kanswal clocks national record for scaling Mount Everest, completes 10 expeditions". June 6, 2022. .
5. ↑  Negi, Sunil (October 17, 2020). "हौसलों ने भरी उड़ान तो छोटा पड़ गया आसमान, उत्‍तराखंड की सविता कंसवाल ने विपरीत परिस्थितियों से लड़कर बनाया रास्ता". Jagran. .
6. ↑  "Savita Kanswal, Record-Setting Mountaineer Who Scaled Everest, Dies in Avalanche". The Quint. .
7. ↑  "Record-setter mountaineer Savita Kanswal among those killed". .
8. ↑  "Last rites of Savita Kanswal, Naumi Rawat concluded". Times of India. .
களைந்தெறியக்கூடிய இறக்கையில்லா (இடது) மற்றும் இறக்கையுடன் கூடிய (வலது) **விடாய்க்கால அணையாடைகள்**.
**விடாய்க்கால அணையாடை** (ஆங்கில மொழி: *Sanitary napkin*), **மாதவிடாய் அடிக்குட்டை**, **மூட்டுத்துணி**, **விடாய்க்கால அடிப்பட்டை** (ஆங்கில மொழி: *Sanitary pad*), அல்லது **பட்டை** (ஆங்கில மொழி: *Pad*) எனப் பலவாறாக வழங்கப்படும் உறிஞ்சுகின்றத் தன்மை கொண்ட இவ்வாடையை பெண்கள் தங்கள் மாதவிடாய் காலத்தில் வெளியேறும் உதிரத்தால் ஆடைகள் கறைபடாதிருக்கப் பயன்படுத்துகின்றனர். மேலும் யோனி சீராக்க அறுவை, குழந்தைப் பிறப்பிற்குப் பிந்தைய குருதிப்போக்கு (lochia), கருக்கலைப்பு காலங்களிலும் பெண்ணின் யோனியிலிருந்து குருதிப் போக்கு நிகழக்கூடிய பிற நேரங்களிலும் இவற்றைப் பயன்படுத்துகின்றனர்.

கட்டுப்பாடிழந்த சிறுநீர்ப் போக்குக்கான கூடிய உறுஞ்சும் தன்மை கொண்ட சிறுநீர் அடிக்குட்டைகளிலிருந்து இவை மாறுபட்டவை. சிறுநீர் அடிக்குட்டைகள் கட்டுப்பாடிழந்த அல்லது தகைவுவிளை சிறுநீர்ப் போக்கினை உடைய ஆண் பெண் இருபாலராலும் அணியப்படுகின்றன.

வளர்ந்து வரும் அறிவியல் அறிவினையொட்டி இவற்றின் தன்மையிலும் வடிவமைப்பிலும் பல முன்னேற்றங்கள் காணப்படினும் உலகின் நாகரிகம் எட்டா பெரும்பகுதிகளில் பெண்கள் தூய்மை குறைந்த துணித்துண்டுகளையே பயன்படுத்துகின்றனர். பழைய துணிகள், மண், மற்றும் சேற்றைப் பயன்படுத்துவதும் உண்டு.
இவற்றின் தூய்மைக்குறைவினால் பலவகை நோய்களுக்கு ஆளாகின்றனர்

பொருளாதார நலிவடைந்த பெண்களால் வாங்கவியலாத நிலையில் கிடைக்கும் பொருட்களைக் கொண்டும் மீண்டும் பயன்படுத்தும் வண்ணமும் தீர்வு காண்கின்றனர். இத்தகைய பெண்களின் பயனிற்காக மலிவு விலைத் தீர்வாக தமிழ்நாட்டின் கோவையின் ஊரகப்பகுதியைச் சேர்ந்த அருணாச்சலம் முருகானந்தம் ஓர் புதிய இயந்திரத்தை வடிவமைத்துள்ளார். இதன்மூலம் வழக்கமான தயாரிப்புச் செலவைவிட மூன்றில் ஒருபங்குச் செலவில் இவ்வாடைகளைத் தயாரிக்க முடிகிறது.

பொதுவானவை
---------

ஒரு பெண்ணின் மாதவிடாய் காலத்தில் மாதவிடாய் ஒழுக்கை உறிஞ்சிக்கொள்ளுமாறு இவற்றை அணிகின்றனர். பெண்ணின் உள்ளாடைக்கும் பிறப்புறுப்பிற்கும் இடையில் இது அணியப்படுகிறது. யோனியின் உள்ளே அணியும் பஞ்சுத்தக்கையையும் மாதவிடாய் குப்பியையும் போலன்றி உடலின் வெளிப்புறம் இது அணியப்படுகிறது.

இவை பயன்படுத்தப்படும் நாடு, அணியும் வண்ணம் மற்றும் வணிகச்சின்னத்தைப் பொறுத்து பலவகை பொருட்களால் தயாரிக்கப்படுகிறது.

சில புகழ்பெற்ற வணிகச்சின்னங்களாக கோட்டெக்சு, இசுடேஃப்ரீ, விங்சு, ஆல்வேசு மற்றும் விசுபர் ஆகியன ஆகும்.

சில நெருக்கடிச் சூழலில், அணையாடைகளைக் கொண்டுசெல்லாத பெண் பொதுக் கழிப்பிடங்களில் உள்ள கழிவறை துடைத்தாள்களைத் தற்காலிகமாகப் பயன்படுத்தலாம்.

அணையாடைகள் முழுவுடல் நுணுகிநோக்கியில் புலப்படும்.

மேற்கோள்கள்
-----------

1. ↑  "Letters: Period pain in Zimbabwe - Salon". Archived from the original on 2009-02-11. பார்க்கப்பட்ட நாள் 2012-11-29.
2. ↑  Thomas L. Friedman (April 6, 2007). "Cellphones, Maxi-Pads and Other Life-Changing Tools". New York Times. pp. 1.
3. ↑
4. ↑  Gustafson, Kristi (30 November 2010). "Female passenger subjected to patdown after her sanitary napkin showed up on body scanner". *San Francisco Chronicle*.. பார்த்த நாள்: 30 November 2010.

வெளி இணைப்புகள்
---------------

விக்கிமீடியா பொதுவகத்தில்,  
 ***விடாய்க்கால அணையாடை***   
என்பதில் ஊடகங்கள் உள்ளன. 

* மாதவிடாய் அருங்காட்சியகம்
* துணியாலான மாதவிடாய் பட்டைகள்

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி

 |
மியான் **முகமது அலி கசூரி** ( *Mahmud Ali Kasuri* )(1910–1987) என்பவர் பாக்கித்தான் அரசியல்வாதியும், மனித உரிமைக்காக வாதாடும் வழக்கறிஞரும் மற்றும் இந்திய உச்ச நீதிமன்றத்தின் மூத்த வழக்கறிஞரும் ஆவார். இவர் இலாகூர், இஸ்லாமியா கல்லூரியில் படித்தவர்.

பாக்கித்தான் உருவாவதற்கு முன்பு இவர் இந்திய தேசிய காங்கிரசு கட்சியிலும், அகில இந்திய முசுலிம் லீக்கிலும் பணியாற்றினார். பின்னர் தேசிய அவாமி கட்சியின் நிறுவனர்களில் ஒருவராக ஆவதற்கு முன்பு ஆசாத் பாக்கித்தான் கட்சியை உருவாக்கி சிலகாலம் அதன் தலைவராக பணியாற்றினார். ஒரு இடதுசாரி வழக்கறிஞராக, இவர் லெனின் அமைதிப் பரிசைப் பெற்றுள்ளார். வியட்நாம் போரில் அமெரிக்காவின் போர்க்குற்றங்களை விசாரிப்பதற்காக பெர்ட்ரண்டு ரசல் உருவாக்கிய ரசல் தீர்ப்பாயத்தில் பணியாற்றினார். 1968 இல் சுல்பிக்கார் அலி பூட்டோ சிறையில் அடைக்கப்பட்டதைத் தொடர்ந்து இவர் அவருடன் நெருங்கிய தொடர்பை வளர்த்துக் கொண்டார்; இது தேசிய அவாமி கட்சி மீதான இவரது விரக்திக்கு கூடுதலாக இவர் கட்சியை விட்டு வெளியேற வழிவகுத்தது.

1970 இல், இவர் பாக்கித்தான் மக்கள் கட்சியில் சேர்ந்து கட்சியின் அதன் நிறுவனர் சுல்பிக்கார் அலி பூட்டோ வெற்றி பெற்ற தொகுதி ஒன்றில் இடைத்தேர்தலில் போட்டியிட்டு தேர்ந்தெடுக்கப்பட்டார். 1973 இல் பாக்கித்தான் அரசியலமைப்பைஉருவாக்குவதில் இவர் முக்கிய பங்கு வகித்தார். அரசாங்கம் எதிர்க்கட்சிகளை குறிவைத்து நடத்திவரும் நடவடிக்கைகளால் ஏமாற்றமடைந்த இவர் பாக்கித்தான் மக்கள் கட்சியிலிருந்து வெளியேறினார். தேசிய அவாமி கட்சியில் இருந்த தனது முன்னாள் தோழர்கள் தேசத்துரோக குற்றத்திற்காக அரசாங்கத்தால் சிறையில் அடைக்கப்பட்டபோது அவர்களையும் இவர் பாதுகாத்தார். கட்சியை விட்டு வெளியேறிய பிறகு, இவர் 1973 இல் எதிர்கட்சித் தலைவர் அஸ்கர் கானின் தெஹ்ரிக்-இ-இஸ்திக்லால் கட்சியில் சேர்ந்தார். 1987 இல் தான் இறக்கும் வரை அந்தக் கட்சியுடன் தொடர்ந்து பயணித்தார்.

மேற்கோள்கள்
-----------

மேலும் படிக்க
-------------


1. ↑
2. ↑  "Special Publication of Senate of Pakistan to mark the Constitution Day 10 April 2016" (PDF). *Senate of Pakistan*. p. 4. பார்க்கப்பட்ட நாள் 23 January 2020.
3. ↑   *The Duel: Pakistan on the Flight Path of American Power*.
திமோர் கடல் கிழக்கு இந்தியப் பெருங்கடலில் அமைந்துள்ளது
**திமோர் கடல்** (*Timor Sea*) வடக்கே திமோர் தீவினாலும், கிழக்கே அரபூரா கடலையும், தெற்கே ஆஸ்திரேலியாவையும் மேற்கே இந்தியப் பெருங்கடலையும் எல்லைகளாகக் கொண்ட கடல் ஆகும்.

புவியியல்
---------

திமோர் கடலின் வரைபடம்

இக்கடலின் கிழக்கே உள்ள நீர்ப்பகுதி அரபூரா கடல் ஆகும். ஆஸ்திரேலியாவின் வடக்குக் கரையோரக் குடாக்களான ஜோசப் பொனபார்ட் குடா, வான் டீமன் குடா திமோர் கடலுக்குக் கிட்டவாக உள்ள பகுதிகளாகும். ஆஸ்திரேலிய நகரான டார்வின் நகரமே இக்கடலை அண்டிய மிகப்பெரிய நகரமாகும்.

திமோர் கடல் கிட்டத்தட்ட 480 கிமீ அகலமானதும், 610,000 கிமீ² பரப்பளவையும் கொண்டது. இதன் ஆழமான பகுதி (3,300 மீ ஆழம்) கடலின் வடக்கே ஜாவா அகழியில் அமைந்துள்ளது. இதனை விட கடலின் ஏனைய பகுதிகள் 200 மீட்டருக்கும் குறைவான ஆழத்தையே கொண்டுள்ளது.

பல வெப்பவலயப் புயல்கள் மற்றும் சூறாவளிகள் திமோர் கடலில் ஆரம்பமாகின்றன அல்லது இதனூடே செல்லுகின்றன. பெப்ரவரி 2005 இல் ஏற்பட்ட விவியன் சூறாவளி இக்கடலின் எண்ணெய் மற்றும் பெற்றோலிய உற்பத்திகளைப் பாதித்தது. இதற்கு அடுத்த மாதம் ஏற்பட்ட வில்லி புயல் பெரிதும் பாதிப்புகளை உண்டு பண்ணியது.

தீவுகள்
-------

Rowley Shoals
பல குறிப்பிடத்தக்க தீவுகள் திமோர் கடலில் அமைந்துள்ளன. இதில் குறிப்பிடத்தக்கது டிவி தீவுகாளில் ஒன்றான மெல்வில் தீவு ஆகும். ஆஸ்திரேலியப் பழங்குடிகள் திமோர் கடலின் தீவுகளைத் தாண்டியே பெரு நிலப்பரப்புக்கு வந்ததாகக் கருதப்படுகிறது.

இரண்டாம் உலகப் போர்
-------------------

1940களில் திமோர் கடலில் நிலைகொண்டிருந்த ஜப்பானிய கடற்படையினர் ஆஸ்திரேலியா மீது 1942-43 ஆம் ஆண்டுகளில் கப்பல்களில் இருந்து வான்தாக்குதல்களை நிகழ்த்தினர். 1942, பெப்ரவரி 19 இல் டார்வின் நகர் மீது தாக்குதல் நடத்தி ஒன்பது கப்பல்களை மூழ்கடித்தனர். இரண்டாம் உலகப் போரின் போது இடம்பெற்ற பசிபிக் போர்களில் திமோர் தாக்குதல் ஆரம்பமானது இந்நாளிலேயே ஆகும்.

வெளி இணைப்புகள்
---------------

விக்கிமீடியா பொதுவகத்தில்,  
 ***திமோர் கடல்***   
என்பதில் ஊடகங்கள் உள்ளன. 

* Khamsi, Kathryn (2005). "A Settlement to the Timor Sea Dispute?". *Harvard Asia Quarterly* **9** (1) 6–23.
* East Timor is protective of oil, gas industry
* Robert J. King, Submission to the Senate Economics Legislation Committee on the provisions of the Timor Sea Maritime Boundaries Treaty, January 2019

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF

 |
| தேசிய | 
* France
* BnF data
* Israel

 |
| மற்றவை | 
* IdRef

 |
**விஜேந்தர் சிங் பெனிவால்** *(Vijender Singh Beniwal)* (பிறப்பு: 29 அக்தோபர் 1985) அல்லது **Vijender Singh** எனப்படும் இவர் ஓர் இந்தியத் தொழில்முரைக் குத்துச்சண்டை வீரர் ஆவார். இவர் உலகக் குத்துச்சண்டை நிறுவனத்தின் நடப்பு ஆசியப் பசுபிக் நடுவெடை போட்டியாளர் ஆவார். இவர் ஆரியானாவை சேர்ந்த பிவானி மாவட்ட கலுவாசில் பிறந்தார். இவர் தன் ஊரில் பள்ளிக்கல்வியும் பிவானிக் கல்லூரியில் பட்டமும் பெற்றவர்.இவர் பிவானி குத்துச்சண்டைக் கழகத்தில் ஜகதீசு சிங்கிடம் பயிற்சி பெற்றவர். மேலும் இவர் குர்பாக்சு சிங் சந்துவிடமும் பயிற்சி பெற்றுள்ளார்.

தேசிய மட்டத்தில் பல்வேறு போட்டிகளில் பதக்கம் வென்றதால், 2004 ஏதென்ஸ் கோடைகால ஒலிம்பிக் மற்றும் 2006 காமன்வெல்த் போட்டிகள் போன்ற பல சர்வதேச மட்ட போட்டிகளில் பயிற்சியளிக்கவும் போட்டியிடவும் விஜேந்தர் தேர்வு செய்யப்பட்டார். டோஹாவிலுள்ள 2006 ஆம் ஆண்டு ஆசிய விளையாட்டுப் போட்டிகளில் கஜகஸ்தானின் பக்தியார் ஆர்ட்டேவ்க்கு எதிரான அரையிறுதி போட்டியை வீழ்த்தியதன் மூலம் வெண்கலப் பதக்கத்தை வென்றார். 2008 பெய்ஜிங் கோடைக்கால ஒலிம்பிக்கில், அவர் எக்குவடோர் கார்லோஸ் கோங்கோராவை 9-4 என்ற கணக்கில் தோற்கடித்தார், அவரை ஒரு வெண்கலப் பதக்கம் பெற்றார்-இது ஒரு இந்திய குத்துச்சண்டை வீரருக்கு முதல் ஒலிம்பிக் பதக்கம் ஆகும்.

இந்த வெற்றிக்குப் பின்னர், விஜேந்தர் பல விருதுகளை வழங்கினார், ராஜீவ் காந்தி கேல் ரத்னா விருது - இந்தியாவின் மிக உயர்ந்த விளையாட்டுக் கௌரவம் மற்றும் பத்மஸ்ரீ, நான்காவது உயர்ந்த குடிமகன் கௌரவம். 2009 ஆம் ஆண்டில் அவர் உலக அமெச்சூர் குத்துச்சண்டை சாம்பியன்ஷிப்பில் கலந்து கொண்டார், அங்கு அவர் வெண்கலப் பதக்கத்தை வென்றார். அதே ஆண்டில், சர்வதேச குத்துச்சண்டை சங்கம் (AIBA) 2800 புள்ளிகளுடன் தனது ஆண்டு மிடில்வெயிட் பிரிவில் பட்டியலில் முதலிடத்தை வகித்த குத்துச்சண்டை வீரராக விஜேந்தரை அறிவித்தது. லண்டன் 2012 ஒலிம்பிக் போட்டிகளில் இந்தியாவை பிரதிநிதித்துவப்படுத்தினார்.

29 ஜூன் 2015 அன்று, விஜேந்தர் சிங் தனது தொழில் வாழ்க்கையை தொழில்முறை திருப்புவதன் மூலம், IBS விளையாட்டு மற்றும் பொழுதுபோக்கு மூலம் குண்டெர்பெர்ரி விளம்பரங்களுடன் ஒரு பல ஆண்டு ஒப்பந்தத்தில் கையெழுத்திட்டார். இது 2016 ஒலிம்பிக்கில் இருந்து அவரை நிராகரித்தது, ஏனெனில் அவர் இனி ஒரு அமெச்சூர் தகுதியை இழக்கவில்லை.

விஜேந்தர் சிங் அர்ச்சனா சிங்கை 2011, மே 17 இல் திருமணம் செய்து கொண்டார். இந்த இணையருக்கு அர்பிர் சிங் என ஒரு குழந்தை உண்டு.

மேற்கோள்கள்
-----------

1. ↑  "Vijender Singh beats Kerry Hope to clinch WBO Asia Pacific title - Times of India". பார்க்கப்பட்ட நாள் 2016-07-16.
2. ↑  Sportstar, Team. "VIJENDER SINGH" (in en). *Sportstarlive*.. பார்த்த நாள்: 2017-02-28.
3. ↑  "Olympic bronze-medallist boxer Vijender Singh turns professional, will miss Rio Olympics". *The Times of India*.

வெளி இணைப்புகள்
---------------

விக்கிமீடியா பொதுவகத்தில்,  
 ***விஜேந்தர் சிங்***   
என்பதில் ஊடகங்கள் உள்ளன. 

* 2008 Beijing Summer Olympics பரணிடப்பட்டது 2001-04-04 at the வந்தவழி இயந்திரம்
* ஐ.எம்.டி.பி இணையத்தளத்தில் விஜேந்தர் சிங் பெனிவால்
உப்புக் கழிப்பால் வடிவம் மாற்றப்பட்ட ஒரு டோரெ பைன்.
**உப்புக் கழிப்பு** அல்லது **உப்புக் கவாத்து** (Salt pruning) என்பது கடல்நீரால் உருவாக்கப்படும் உப்புநீராவிக்காற்று கரையை நோக்கி வீசும் போது காலப்போக்கில் கடற்பகுதியில் இருக்கும் மரங்கள் அல்லது புதர்களின் வடிவத்தை மாற்றமடையச் செய்யும் ஒரு செயல்முறையாகும். இந்தச் செயல்முறை உப்பு நீர்நிலையை எதிர்கொள்ளும் தாவரத்தின் காற்றுமறைவுப் பக்கத்திலுள்ள இலைதழைகளை விட காற்றெதிர்நோக்கும் பக்கத்திலுள்ள இலைதழைகளையும் கிளைகளையும் வெகுவாகச் சிதைக்கிறது. இதன் விளைவாகத் தாவரங்களின் உருவ வளர்ச்சி கடலிலிருந்து எதிராக "பின்னோக்கி இழுத்து"ச் செல்லப்படுவதைப் போல் சமச்சீரற்றதாகத் தோற்றமளிக்கின்றது.

எடுத்துக்காட்டுகள்
------------------

இந்த வகையான நிகழ்வுகளுக்கு உலகளவில் பல்வேறு எடுத்துக்காட்டுகள் உள்ளன. ஐக்கிய அமெரிக்காவின் கிழக்குப்பகுதியில் லாங் தீவில் ஆளிச் சதுப்புநிலத்தில உப்புக் கழிக்கப்பட்ட குவெர்க்குஸ் ஸ்டெல்லாட்டாக்கள் எனப்படும் கம்பக் கருவாலிகள் காணப்படுகின்றன. கலிபோர்னியாவின் சான் டியாகோ வட்டத்தில் பைனுஸ் டோர்ரேயானாத் தொகுதி பசிபிக் பெருங்கடலிலிருந்து வரும் உப்புக்காற்றால் உப்புக் கழிக்கப்பட்டுவருகின்றது.

கலிபோர்னியாவின் லா ஹோயாவில் உள்ள டோரெ பைன்ஸ் குழிப்பந்தாட்டத் திடலின் இலச்சினையாக உப்புக் கழிக்கப்பட்ட டோரெ பைன் உள்ளது.

சான்றுகள்
---------

1. ↑  Brooks, Robbyn (August 22, 2005). "Salt, storms stimulate trees and vegetation". Northwest Florida Daily News. Archived from the original on January 25, 2016. பார்க்கப்பட்ட நாள் August 2, 2012.
2. ↑  Mineral Science Institute (2005)  பரணிடப்பட்டது மே 10, 2008 at the வந்தவழி இயந்திரம்
3. ↑  C. Michael Hogan (2008) "Torrey Pine: *Pinus torreyana.*" பரணிடப்பட்டது 2011-07-11 at the வந்தவழி இயந்திரம் Globaltwitcher, ed. Nicklas Stromberg

*
**ராண்டிஸ்-லிசா "ராண்டி" அல்ட்சுல்** ( Randice-Lisa "Randi" Altschul ) (பிறப்பு 1960) நியூ செர்சியிலுள்ள கிளிஃப்சைட் பூங்காவில் உள்ள ஒரு அமெரிக்க பொம்மை கண்டுபிடிப்பாளரும் மற்றும் மேம்பாட்டாளரும் ஆவார். சிறிய தொழில்நுட்ப பயிற்சி அல்லது பொறியியல் அறிவுடன், இவர் பொம்மைகள் மற்றும் பலகை விளையாட்டுகளை உருவாக்கினார். அது பெரும் வெற்றியைக் கண்டது. இதன் விளைவாக, தனது 26 வயதிற்குள் கோடீஸ்வரரானார். இவரது பலகை விளையாட்டான *மியாமி வைஸ்*, அதே பெயரில் தொலைக்காட்சித் தொடராக ஒளிபரப்பட்டது. பின்னர் *ராக்ஸ்டார் நோர்த்* என்ற பிரித்தானிய காணொளி விளையாட்டு மேம்பாட்டு நிறுவனம் மூலம் *கிராண்ட் தெப்ட் ஆட்டோ: வைஸ் சிட்டி* என்ற பெயரில் உருவாக்கப்பட்டது. இது 2002 இல் அதிகம் விற்பனையாகும் காணொளி விளையாட்டுகளில் ஒன்றாக மாறியது. பொம்மைத் துறையில் இவர் வெற்றி பெற்ற பிறகு, *டைஸ்லேண்ட் டெக்னாலஜிஸ்* நிறுவனத்தை நிறுவி அதன் மூல ம் ஒருமுறை பயன்படுத்தும் கைபேசியைக் கண்டுபிடித்தார். 2008 இல் கேத்லீன் சக்புடிசு என்பவருடன் இணைந்து சாரி, யு கான்ட் என்டர் ஹெவன் என்ற புதினத்தையும் எழுதியுள்ளார்.

ஆரம்பகால தொழில்/பொம்மை கண்டுபிடிப்பாளர்
---------------------------------------

பொம்மைகள் மற்றும் விளையாட்டுகளில் இவரது முதல் வெற்றி இருந்தது. இவரது முதல் யோசனை ' மியாமி வைஸ்' விளையாட்டாகும். இது அதே பெயரில் அமெரிக்க தொலைக்காட்சித் தொடராக ஒளிபரப்பப்பட்டு வெற்றி பெற்றது. மற்ற குறிப்பிடத்தக்க பொம்மைகள் மற்றும் விளையாட்டுகளில் பார்பியின் 30வது பிறந்தநாள் விளையாட்டு மற்றும் துணி அடைத்த ஆகியவை அடங்கும். இவர் ஒரு அரக்க வடிவ காலை உணவு தானியத்தையும் உருவாக்கினார். அது பாலினால் மூடப்படும்போது போது மென்மையாக மாறும். *டீனேஜ் மியூட்டன்ட் நிஞ்ஜா டர்டில்ஸ்* மற்றும் *தி சிம்ப்சன்ஸ்* போன்ற பிற பிரபலமான அமெரிக்க தொலைக்காட்சித் தொடர்களுடனான விளையாட்டுகளுக்கான தனது யோசனைகளை விற்பனை செய்ததன் மூலம் அல்ட்சுல் அதிகம் பணம் சம்பாதித்தார். சிறுவயதிலேயே பணக்காரர் ஆன இவர் இலாபத்தின் ஒரு பகுதியை மெல்லிய தொழில்நுட்பத்தில் முதலீடு செய்தார். 

அல்ட்சுல் தனது கைபேசிக்கான இணைய இணைப்பை அடிக்கடி இழந்தார். தன்னிடமிருந்த விலையுயர்ந்த கைபேசியை அப்புறப்படுத்தும் ஒரு யோசனையும் இவருக்கு ஏற்பட்டது. தன்னைப் போனரே இணைய இணைப்பை இழப்பவர்களுக்கு ஒருமுறை பயன்படுத்தும் கைபேசி உதவக்கூடும் என்பதை உணர்ந்தார். தொழில்நுட்பங்களை பயன்படுத்தி தான் திட்டமிட்ட கைபேசியை உருவாக்க *டைஸ்லான்ட் டெக்னாலஜிஸ்* என்ற புதிய நிறுவனத்தை உருவாக்கினார்.

ஒருமுறை உபயோகித்து வீசும் முதல் கைபேசி
--------------------------------------

நவம்பர் 1999 இல், அல்ட்சுல் டைகோவில் ஆராய்ச்சி மற்றும் மேம்பாட்டுக்கான மூத்த துணைத் தலைவர் *லீ வோல்டே*வுடன் இணைந்து ஒருமுறை உபயோகித்து வீசும் முதல் கைபேசியை உருவாக்கினார். அவர்களின் தயாரிப்பு *ஃபோன்-கார்டு-ஃபோன்* என்று அழைக்கப்பட்டது. ஏனெனில் அது ஒரு கைபேசியின் அளவு கால் அங்குல தடிமனுக்கும் குறைவாக இருந்தது. மேலும், மறுசுழற்சி செய்யப்பட்ட காகிதத்தை அடிப்படையாகக் கொண்ட பொருட்களால் ஆனது. கைபேசியில் ஒரு சில்லு இருந்தது. அதன் உரிமையாளர்கள் பொருட்களை வாங்குவதற்கும் அதை கடன் அட்டையாகப் பயன்படுத்துவதற்கும் அனுமதித்தது. கைபேசி சுமார் $20 அமெரிக்க டாலருக்கு விற்கப்பட்டது. அதை ஒரு மணிநேரம் வரை பயன்படுத்த முடியும். பயன்பாட்டிற்குப் பிறகு தொலைபேசியைத் திருப்பித் தருபவர்கள் இரண்டு முதல் மூன்று டாலர்கள் வரை பெறுவார்கள். 2002 இல், *ஃபோன்-கார்டு-ஃபோன்* புரோஸ்ட் மற்றும் சல்லிவன் ஆகியோரால் "ஆண்டின் சிறந்த மேதயாரிப்பு" என்று பெயரிடப்பட்டது.

மேற்கோள்கள்
-----------

வெளி இணைப்புகள்
---------------
இரண்டு அல்லது அதற்கு மேற்பட்ட வேதிப்போருட்கள் ஒன்றோடொன்று பௌதீக ரீதியில் கலந்து காணப்படுதல் **கலவை** ஆகும். இங்கு வேதிப்போருட்கள் வேதி தாக்கத்தில் ஈடுபடாது.

கலவைகளை வகைப்படுத்துதல்
-----------------------

### ஏகவினக் கலவை

முதன்மைக் கட்டுரை: கரைசல்
கலவையொன்றில் பௌதீக ரீதியில் கலந்திருக்கும் கூறுகளின் கட்டமைப்பு, இயல்புகள் என்பன ஒத்த தன்மை கொண்டதாகக் காணப்படுமாயின் அது **ஏகவினக் கலவை** அல்லது **கரைசல்** எனப்படும்.

எ.கா: உப்புக் கரைசல்  

சீனிக்கரைசல்
### பல்லினக் கலவை

கலவையொன்றில் பௌதீக ரீதியில் கலந்திருக்கும் கூறுகளின் கட்டமைப்பு, இயல்புகள் என்பன பல்லினத் தன்மை கொண்டதாகக் காணப்படுமாயின் அது **பல்லினக் கலவை** எனப்படும்.

எ.கா: அரிசியில் மண் கலந்திருத்தல்.

சீமெந்துச் சாந்து

மேலும் படிக்க
-------------

* கரைசல்
* சேர்மம்

மேற்கோள்கள்
-----------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "mixture". *Compendium of Chemical Terminology* Internet edition.
2. ↑  Whitten K.W. Gailey K. D. and Davis R. E. (1992). *General chemistry* (4th ). Philadelphia: Saunders College Publishing. பன்னாட்டுத் தரப்புத்தக எண்:978-0-03-072373-5. [*page needed*]
3. ↑  Petrucci, Ralph H.; Harwood, William S.; Herring, F. Geography (2002). *General chemistry: principles and modern applications* (8th ). Upper Saddle River, N.J: Prentice Hall. பன்னாட்டுத் தரப்புத்தக எண்:978-0-13-014329-7. இணையக் கணினி நூலக மையம்:46872308. . [*page needed*]
**குறிப்பேடு** என்னும் பொது அறிவு நூலானது அந்நாளைய பொதுக்கல்வி இயக்குநரக நூலகரும் பின்னாளைய தமிழ்நாடு அரசு பொது நூலகத் துறை இயக்குநருமான  வே. தில்லைநாயகத்தால் 1961ஆம் ஆண்டில் முதன்முறையாக எழுதப்பட்டது. அதன் பின்னர் 1962, 1963ஆம் ஆண்டுகளில் இற்றைப்படுத்தப்பட்ட அடுத்தடுத்த பதிப்புகள் வெளிவந்தன. எனவே தமிழில் முதன்முதலாக வெளிவந்த ஆண்டு நூல் (Year Book) இதுவே எனக் கருதப்படுகிறது.

நோக்கம்
-------

மக்கள் படிக்கும்போது – உரையாடும்போது – கட்டுரை வரையும்போது- வினாகள் எழுகின்றன. சில சமயம் தெரிந்தவரைக் கேட்டு அறிந்துகொள்கின்றனர். பெரும்பாலான சமயம் நூலகத்தையே நாடிச் செல்கின்றனர். நூலகரும் ஏடுகளைத் தேடித்துருவிப் பதிலிறுக்கிறார். ஆனால், அதற்குப் பிடிக்கும் நேரமும் வேலையும் அதிகம். இந்த வேலையைத் திறம்படச் செய்ய, குறைந்த முயற்சியில் செய்து முடிக்க இத்தகு குறிப்புகளையெல்லாம் ஒரு நூலில் தொகுத்துக் காணமுடியுமானால்..? அதுவும் இன்றையக் குறிப்புகளைத் தருமானால்..? – எவ்வளவு பயனுள்ளதாயிருக்கும்"  என்னும் எண்ணம் தனது உள்ளத்தில் தோன்றியதான் விளைவே குறிப்பேடு என்னும் இந்நூல் என அதன் முன்னுரையில் இந்நூலின் நோக்கத்தை எடுத்துரைக்கிறார் வே. தில்லைநாயகம்.

நூலாக்க நெறிமுறை
----------------

"அறிவு கணந்தோறும் வளர்ந்துகொண்டே, விரிந்துகொண்டே, மாறிக்கொண்டே இருக்கிறது. எனவே அறிவுநூல் பழையன கழித்து, புதியன கூட்டி காலத்திற்கேற்ப வெளிவர வேண்டும். அப்போதுதான் அந்நூல் பயனுள்ளதாயிருக்கும்." அம்முறையில் ஒவ்வோராண்டும் பழையன கழித்து, புதியன கூட்டிச் செப்பமுற நிகழ் நிலைக்கேற்ப படைக்கப்பட்டதே குறிப்பேடு என்னும் இந்நூல் என இதன் நூலாக்க நெறிமுறையை விளம்புகிறது இதன் பதிப்புரை.

பொருட்குறிப்பு
--------------

குறிப்பேடு என்னும் இந்நூலில் 1008 பதிவுகளை உடைய "சொற்குறிப்பு" என்னும் சொல்லவுடைவும் பின்வரும் பதினொரு இயல்களும் உள்ளடக்கமாக இருக்கின்றன: 

1. அதிசய அண்டம்
2. புதிராம் பூமி
3. உலக நாடுகள்
4. புதிய இந்தியா
5. நமது தமிழகம்
6. இலக்கிய இல்லம்
7. அறிவியல் அரங்கு
8. பொதுமேடை
9. பெருமக்கள் மன்றம்
10. நிகழ் நிலையம்
11. சுருக்கமும் விரிவும்

சான்றடைவு
---------

1. ↑   வே.தில்லைநாயகம், குறிப்பேடு, இரண்டாம் பதிப்பு 1962, மோகன் பதிப்பக்கம் – சென்னை, பக்.iii
2. ↑   வே.தில்லைநாயகம், குறிப்பேடு, இரண்டாம் பதிப்பு 1962, மோகன் பதிப்பக்கம் – சென்னை, பக்.iv
3. ↑   வே.தில்லைநாயகம், குறிப்பேடு, இரண்டாம் பதிப்பு 1962, மோகன் பதிப்பக்கம் – சென்னை, பக்.v - x
**இயாசுமீன் பிர் முகமது கான்** (Yasmeen Pir Mohammad Khan) பாக்கித்தான் நாட்டின் சுவாத் மாவட்டம் சைது செரீப் பகுதியைச் சேர்ந்த ஒரு பாக்கித்தானியப் பெண் அரசியல்வாதியாவார். தற்போது கைபர் பக்துன்க்வா தொகுதியில் தேற்ந்தெடுக்கப்பட்டு சட்டமன்ற உறுப்பினராக பணியாற்றி வருகிறார். அவாமி தேசிய கட்சியை சேர்ந்தவராக பாக்கித்தான் அரசியலில் செயல்படுகிறார்.  நாட்டிலுள்ள பல்வேறு குழுக்களில் உறுப்பினராகவும் பணியாற்றி வருகிறார்.     கைபர் பக்துன்க்வா சட்டமன்றத்தில் தொடர்ந்து மூன்றாவது முறையாக மகளிர் இடஒதுக்கீடு தொகுதியில் உறுப்பினராக உள்ளார்.

மேற்கோள்கள்
-----------

1. ↑  "Yasmeen Pir Mohammad Khan". www.pakp.gov.pk.
2. ↑  "STANDING COMMITTEE NO. 32 ON TRANSPORT DEPARTMENT". www.pakp.gov.pk.
3. ↑  "STANDING COMMITTEE NO. 22 ON REVENUE DEPARTMENT". www.pakp.gov.pk.
4. ↑  "STANDING COMMITTEE NO. 21 ON POPULATION WELFARE DEPARTMENT". www.pakp.gov.pk.
5. ↑  "STANDING COMMITTEE NO. 09 ON EXCISE AND TAXATION DEPARTMENT". www.pakp.gov.pk.
6. ↑  "New KP Assembly to have some experienced women". Dawn.
7. ↑  "ANP women wing gives cash to IDPs". The News International.